
Grozījumi Ministru kabineta 2024. gada 23. jūlija noteikumos Nr. 501 "Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem" 1.2.1.1. pasākuma "Atbalsts jaunu produktu attīstībai un internacionalizācijai" pirmās kārtas īstenošanas noteikumi"
Izdoti saskaņā ar Eiropas Savienības fondu 2021.–2027. gada
plānošanas perioda vadības likuma 19. panta 6. un 13. punktu
· Izdarīt Ministru kabineta 2024. gada 23. jūlija noteikumos Nr. 501 "Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem" 1.2.1.1. pasākuma "Atbalsts jaunu produktu attīstībai un internacionalizācijai" pirmās kārtas īstenošanas noteikumi" (Latvijas Vēstnesis, 2024, 143. nr.; 2025, 76. nr.) šādus grozījumus:
· 1. Izteikt 1.4. apakšpunktu šādā redakcijā:
· "1.4. prasības Eiropas Reģionālās attīstības fonda projekta iesniedzējam;".
· 2. Izteikt 2.1. apakšpunktu šādā redakcijā:
· "2.1. gala labuma guvējs – Latvijas Republikas komercreģistrā reģistrēts komersants, kas atbilst sīkā (mikro), mazā un vidējā komersanta statusam saskaņā ar Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu,  2. panta 2. punktu (turpmāk – regula Nr. 651/2014), mazās vidējās kapitalizācijas sabiedrības saskaņā ar Eiropas Parlamenta un Padomes 2015. gada 25. jūnija Regulas (ES) 2015/1017 par Eiropas Stratēģisko investīciju fondu, Eiropas Investīciju konsultāciju centru un Eiropas Investīciju projektu portālu, ar ko groza Regulas (ES) Nr. 1291/2013 un (ES) Nr. 1316/2013 – Eiropas Stratēģisko investīciju fonds (turpmāk – regula Nr. 2015/1017), 2. panta 6. punktu, kā arī vidējās kapitalizācijas sabiedrības, kas atbilst regulas Nr. 2015/1017 2. panta 7. punktam, un lielie saimnieciskās darbības veicēji, kas atbilst regulas Nr. 651/2014 2. panta 24. punktam (tai skaitā valsts un pašvaldību kapitālsabiedrības), ar nosacījumu, ka tie sadarbojas ar maziem un vidējiem uzņēmumiem pētniecības un inovācijas aktivitātēs, ar kuriem ir noslēguši vienošanos vai līgumu;".
· 3. Svītrot 9.1. apakšpunktu.
· 4. Svītrot 9.2.1. apakšpunktu.
· 5. Izteikt 11. punktu šādā redakcijā:
· "11. Pasākuma ietvaros plānotais kopējais attiecināmais finansējums ir 6 627 804 euro, tai skaitā Eiropas Reģionālās attīstības fonda finansējums – 5 633 633 euro  un valsts budžeta līdzfinansējums – 994 171 euro."
· 6. Izteikt 12. punktu šādā redakcijā:
· "12. Šo noteikumu 11. punktā minētā Eiropas Reģionālās attīstības fonda finansējuma daļa ir 85 % un valsts budžeta daļa – 15 % no kopējā attiecināmā finansējuma."
· 7. Izteikt 13. punktu šādā redakcijā:
· "13. Pasākumam pieejamais kopējais attiecināmais finansējums tiek sadalīts šādi:
· 13.1. Ekonomikas ministrijai kā finansējuma saņēmējai pieejamais finansējums ir 1 715 100  euro, tai skaitā Eiropas Reģionālās attīstības fonda finansējums – 1 457 835 euro un valsts budžeta līdzfinansējums – 257 265 euro;
· 13.2. Latvijas Investīciju un attīstības aģentūrai pieejamais finansējums ir 3 767 704 euro, tai skaitā Eiropas Reģionālās attīstības fonda finansējums – 3 202 548 euro un valsts budžeta līdzfinansējums – 565 156 euro;
· 13.3. Eiropas Kosmosa aģentūras Latvijas Biznesa inkubācijas centram (turpmāk – Latvijas Biznesa inkubācijas centrs) pieejamais finansējums ir 1 145 000 euro, tai skaitā Eiropas Reģionālās attīstības fonda finansējums – 973 250 euro un valsts budžeta līdzfinansējums – 171 750 euro."
· 8. Izteikt 14. punktu šādā redakcijā:
· "14. Šo noteikumu 41. punktā minēto izmaksu segšanai pieejamais finansējums ir 1 260 000 euro, tai skaitā Eiropas Reģionālās attīstības fonda finansējums – 1 071 000 euro un valsts budžeta līdzfinansējums – 189 000 euro no šo noteikumu 13.2.  apakšpunktā minētā finansējuma."
· 9. Svītrot 15. punktu.
· 10. Izteikt 27. punktu šādā redakcijā:
· "27. Šo noteikumu 26.3. apakšpunktā minēto monitoringa ziņojumu sagatavo ar šādu regularitāti:
· 27.1. sākot ar 2026. gada jūliju – pāra gados līdz nākamā gada 31. martam Ekonomikas ministrija un Izglītības un zinātnes ministrija sagatavo RIS3 monitoringa ziņojumu izskatīšanai Inovāciju un pētniecības pārvaldības padomē;
· 27.2. sākot ar 2027. gadu – nepāra gados līdz nākamā gada 31. martam Ekonomikas ministrija un Izglītības un zinātnes ministrija sagatavo RIS3 monitoringa starpziņojumu (prezentāciju) un apstiprina to rakstiskā procedūrā."
· 11. Izteikt 28.9. apakšpunktu šādā redakcijā:
· "28.9. noslēgt līgumu ar gala labuma guvēju par projekta īstenošanu, tai skaitā paredzot kārtību, kādā pārkāpumu gadījumā gala labuma guvējs nodrošina projekta īstenošanai piešķirtā Eiropas Reģionālās attīstības fonda finansējuma atmaksu;".
· 12. Izteikt 37.1. apakšpunktu šādā redakcijā:
· "37.1. projekta vadības un projekta īstenošanas personāla izmaksas;".
· 13. Izteikt 38.7. apakšpunktu šādā redakcijā:
· "38.7. projekta vadības un projekta īstenošanas personāla izmaksas (izņemot virsstundas) šo noteikumu 34. punktā minēto atbalstāmo darbību īstenošanai;".
· 14. Papildināt ar 38.10. apakšpunktu šādā redakcijā:
· "38.10. ar Latvijas pārstāvniecību Eiropas līmeņa partnerībās saistītās izmaksas, tai skaitā dalības maksa, biedru nauda un citas ar dalību partnerībās saistītās obligātās iemaksas."
· 15. Izteikt 39. punktu šādā redakcijā:
· "39. Šo noteikumu 38.3. un 38.5. apakšpunktā minēto izmaksu kopsumma nedrīkst pārsniegt 35 % no projekta kopējām plānotajām tiešajām attiecināmajām izmaksām."
· 16. Izteikt 40.6. apakšpunktu šādā redakcijā:
· "40.6. projekta vadības un projekta īstenošanas personāla izmaksas (izņemot virsstundas) šo noteikumu 36. punktā minēto atbalstāmo darbību īstenošanai;".
· 17. Svītrot 41.1.3. apakšpunktu.
· 18. Papildināt ar 41.9. apakšpunktu šādā redakcijā:
· "41.9. mazvērtīgā inventāra iegādes izmaksas, kas attiecināmas uz šo noteikumu 36.3. apakšpunktā minēto darbību;".
· 19. Papildināt ar 41.10. apakšpunktu šādā redakcijā:
· "41.10. pamatlīdzekļu amortizācijas izmaksas proporcionāli līguma darbības laikam un pamatlīdzekļa izmantošanas intensitātei projekta uzdevuma izpildei, kas attiecināmas uz šo noteikumu 36.3. apakšpunktā minēto darbību."
· 20. Izteikt 52. punktu šādā redakcijā:
· "52. Pasākuma ietvaros atbalsts Ekonomikas ministrijai un Latvijas Investīciju un attīstības aģentūrai tiek piešķirts kā komercdarbības atbalsts gala labuma guvējiem 100 % apmērā no darbību segšanai paredzētā Eiropas Reģionālās attīstības fonda finansējuma, izņemot šo noteikumu 41. punktā minēto izmaksu segšanu."
· 21. Papildināt ar 53.10. apakšpunktu šādā redakcijā:
· "53.10. šo noteikumu 37.3., 38.3., 40.7. un 41.3. apakšpunktā minētajām ārvalstu komandējumu un darba braucienu izmaksām, kas attiecas uz naktsmītnes un dienas naudas izmaksām, kā arī šo noteikumu 41.4. apakšpunktā minētajām ceļojumu apdrošināšanas izmaksām, kas attiecas uz darbinieka apdrošināšanas polises iegādi komandējuma laikam, piemēro Ministru kabineta 2010. gada 12. oktobra noteikumus Nr. 969 "Kārtība, kādā atlīdzināmi ar komandējumiem saistītie izdevumi"."
· 22. Izteikt 58. punktu šādā redakcijā:
· "58. Finansējuma saņēmējs nepiešķir gala labuma guvējam un sadarbības iestāde nepiešķir Latvijas Biznesa inkubācijas centram de minimis atbalstu, ja de minimis atbalsts ir saistīts ar kādu no Komisijas Regulas Nr. 2023/2831 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – regula Nr. 2023/2831) 1. panta 1. punkta "a", "b", "c" un "d" apakšpunktā un  Eiropas Parlamenta un Padomes 2021. gada 24. jūnija Regulas (ES) Nr. 2021/1058 par Eiropas Reģionālās attīstības fondu un Kohēzijas fondu 7. panta 1. punktā noteiktajām nozarēm un darbībām, kā arī šādām citām nozarēm un darbībām:
· 58.1. ieroču un munīcijas tirdzniecībai (NACE 2.1. red. klase 47.63 "Sporta aprīkojuma mazumtirdzniecība");
· 58.2. azartspēlēm un derībām (NACE 2.1. red. 92. nodaļa "Azartspēles un derības");
· 58.3. tabakas izstrādājumu ražošanai un tirdzniecībai (NACE 2.1. red. 12. nodaļa "Tabakas izstrādājumu ražošana", klase 46.35 "Tabakas izstrādājumu vairumtirdzniecība", klase 47.26 "Tabakas izstrādājumu mazumtirdzniecība" un klase 47.92 "Specializētas mazumtirdzniecības starpniecības pakalpojumi");
· 58.4. alkohola tirdzniecībai (NACE 2.1. red. klase 46.34 "Dzērienu vairumtirdzniecība", klase 47.25 "Dzērienu mazumtirdzniecība" un klase 47.92 "Specializētas mazumtirdzniecības starpniecības pakalpojumi");
· 58.5. operācijām ar nekustamo īpašumu (NACE 2.1. red. M sadaļa "Operācijas ar nekustamo īpašumu", grupa 68.1 "Operācijas ar savu nekustamo īpašumu un būvniecības projektu attīstīšana", klase 68.31 "Starpniecības pakalpojumi operācijās ar nekustamo īpašumu" un klase 68.32 "Citas operācijas ar nekustamo īpašumu uz līguma pamata vai par atlīdzību");
· 58.6. atkritumu savākšanai, apstrādei un izvietošanai, materiālu pārstrādei (NACE 2.1. red. grupa 38.3 "Atkritumu likvidēšana bez resursu atgūšanas");
· 58.7. darbībām, kas saistītas ar fosilo kurināmo, tai skaitā tā pakārtotu izmantošanu, elektroenerģijas vai siltuma ražošanu, kā arī saistīto pārvades un sadales infrastruktūru, izmantojot dabasgāzi;
· 58.8. darbībām saskaņā ar kvotu tirdzniecības sistēmu, lai sasniegtu prognozētās CO2 emisijas."
· 23. Izteikt 61. punktu šādā redakcijā:
· "61. Latvijas Biznesa inkubācijas centrs izveido komisiju, kas pieņem lēmumu par atbalsta piešķiršanu gala labuma guvējiem."
· 24. Izteikt 73. punktu šādā redakcijā:
· "73. Atbilstoši šo noteikumu 68. punktam piešķirtais maksimālais atbalsta apmērs vienam gala labuma guvējam no šo noteikumu 14. punktā minētā finansējuma ir 15 000 euro."
· 25. Izteikt 83.1. apakšpunktu šādā redakcijā:
· "83.1. saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju nav nodokļu vai nodevu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 1 000 euro, izņemot nodokļu maksājumus, kuru maksāšanas termiņš saskaņā ar likuma "Par nodokļiem un nodevām" 24. panta pirmo, 1.3 un 1.7 daļu ir pagarināts, sadalīts termiņos, atlikts vai atkārtoti sadalīts termiņos vai attiecībā uz kuriem ir spēkā vienošanās līgums saskaņā ar likuma "Par nodokļiem un nodevām" 41. pantu;".
· 26. Izteikt 83.4. apakšpunktu šādā redakcijā:
· "83.4. nav attiecināms kāds no  Eiropas Savienības fondu 2021.–2027. gada plānošanas perioda vadības likuma 22. pantā (izņemot tā pirmās daļas 5. punktu) noteiktajiem izslēgšanas noteikumiem."

